Diari Oficial de la Generalitat Valenciana


Sumari del DOGV 5982, del 26-03-2009 (2009/3251)

RESOLUCIÓ de 10 de febrer de 2009, del director general de Recursos Humans de la Conselleria de Sanitat, per la qual anuncia el procediment de lliure designació per a la provisió del lloc número 53474, de director de l'Escola Valenciana d'Estudis de la Salut, de naturalesa funcionarial, sector indistint, grup A, llicenciat en Medicina, dependent de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5982

Data del DOGV
:   26-03-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/3251


Data del document
:   10-02-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * Escola Valenciana d'Estudis Per A la Salut
    * concurs administratiu
    * professió sanitària
    * administració regional

RESOLUCIÓ de 10 de febrer de 2009, del director general de Recursos Humans de la Conselleria de Sanitat, per la qual anuncia el procediment de lliure designació per a la provisió del lloc número 53339, de director de l'Escola Valenciana d'Estudis de la Salut, de naturalesa funcionarial, sector indistint, grup A, llicenciat en Medicina, dependent de la Conselleria de Sanitat. [2009/3251]
Vista la Resolució de 5 de gener de 2009 (Diari Oficial de la Comunitat Valenciana número 5944, de 30.01.2009), del conseller de Sanitat, per la qual aprova les relacions de llocs de treball de naturalesa funcionarial la gestió dels quals està atribuïda a la Conselleria de Sanitat.
D'acord amb el que disposen l'article 20 i concordants de la Llei de la Funció Pública Valenciana i els articles 27 a 29 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià.
D'acord amb el que establix l'Orde 31 de maig de 2006 de la Conselleria de Sanitat, per la qual es delega per a atribucions en matèria de personal determinats òrgans de la conselleria.
Resolc convocar la provisió pel sistema de lliure designació del lloc de director de l'Escola Valenciana d'Estudis de la Salut dependent de la Conselleria de Sanitat, que s'especifica en l'annex I d'esta resolució, d'acord amb les bases següents.
Bases de la convocatòria
1. Característiques generals
1.1 La provisió del lloc s'ha de fer pel sistema de lliure designació, d'acord amb el que disposen la Llei de la Funció Pública Valenciana i el Decret 33/1999, de 9 de març, que aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana. Supletòriament, s'apliquen les normes sobre provisió de places estatutàries de caràcter directiu que conté el capítol VIII del Decret 7/2003, de 28 de gener, del Consell de la Generalitat, que aprova el Reglament de Selecció i Provisió de Places de Personal Estatutari.
1.2 Les funcions de la plaça de director de l'Escola Valenciana d'Estudis de la Salut són les que establix l'article 13 del Decret 120/07, de 27 de juliol, del Consell, que aprova el Reglament Orgànic i Funcional de la Conselleria de Sanitat.
1.3 El règim retributiu és el que fixa la Llei 11/2000, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, amb els increments salarials corresponents segons preveuen les lleis de pressupostos successives.
1.4 L'exercici del lloc és incompatible amb l'exercici de qualsevol altra activitat pública o privada, segons el que preveu la legislació sobre incompatibilitats del personal al servici de les administracions públiques.
2. Requisits dels aspirants
2.1 Tindre la condició de personal funcionari de carrera d'administració general o especial, o de personal estatutari fix, del grup A.
2.2 Tindre el títol de llicenciat en Medicina.
2.3 No estar inhabilitat per a exercir funcions públiques, professionals o de la Seguretat Social.
3. Presentació de sol·licituds.
3.1 Les sol·licituds, adaptades al model que es publica en l'annex II, s'han de presentar en el termini de 20 dies hàbils, comptador des de l'endemà de la publicació d'esta convocatòria en el Diari Oficial de la Comunitat Valenciana, en el Registre General de la Conselleria de Sanitat, c/ Misser Mascó, 31, 46416 València, o en les unitats administratives següents:
- 03933 Alacant: c/ Girona, 26.
- 03751 Alcoi: plaça d'Espanya, 2.
- 12133 Castelló de la Plana: c/ Horts del Corders, 12.
- 46313 València: Gran Via de Ferran el Catòlic, 74.
O de qualsevol de les maneres previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3.2 Junt amb la instància s'ha d'aportar:
- Una fotocòpia compulsada del DNI.
- Una fotocòpia compulsada de la titulació requerida per al lloc.
- Un currículum professional, que incloga preferentment els mèrits acadèmics i l'experiència professional en l'exercici de càrrecs directius en institucions sanitàries o llocs de treball amb funcions semblants a les del lloc que és objecte del concurs.
- Una memòria de les línies fonamentals i els objectius.
4. Adjudicació
4.1 Acabat el termini de presentació d'instàncies, es valoren els mèrits aportats pels concursants. La valoració la du a terme una comissió de valoració constituïda per a això i integrada per cinc membres: president, secretari i tres vocals. S'ha de designar el mateix nombre de suplents.
4.2 Després de la valoració dels candidats de la comissió de valoració a través dels currículums aportats, es pot fer, si és el cas, l'entrevista personal.
4.3 Barem de mèrits
- Valoració del treball fet: l'exercici de llocs de treball que tinguen similitud amb el contingut tècnic i l'especialització del lloc sol·licitat.
- Valoració d'una memòria del lloc de treball sol·licitat: la memòria ha de consistir en una anàlisi del lloc de treball sol·licitat, les seues característiques, condicions, mitjans necessaris, propostes de millora en les funcions i totes les altres qüestions que l'aspirant considere d'interés o importància. No pot excedir els 20 folis d'extensió.
- Entrevista, de caràcter potestatiu, a la qual es fa referència en el punt 4.2 de la convocatòria, davant de la comissió avaluadora. L'entrevista és pública i es fa en un acte únic o en el menor nombre de sessions necessàries, amb la menor dilació possible en el temps. En l'entrevista s'han de comprovar i valorar els coneixements del lloc de treball sol·licitat i també l'aptitud, eficàcia i experiència professional de l'aspirant i totes les circumstàncies que calguen per a fer millor les funcions. S'ha de valorar, a més, la capacitat d'iniciativa, la productivitat i el nivell de responsabilitat de l'aspirant.
4.4 Resolució
4.4.1 La comissió de valoració, abans de redactar la proposta de resolució, ha de posar de manifest a les persones interessades les puntuacions assignades, publicant-les en el tauler d'anuncis dels Servicis Centrals de la Conselleria de Sanitat.
En l'anunci s'ha de concedir un termini de 10 dies hàbils, comptador des de l'endemà de l'exposició, perquè les persones interessades puguen al·legar, i, si és el cas, justificar, el que estimen pertinent davant de la comissió de valoració.
Així mateix, i només per a informar s'ha d'inserir en la pàgina web de la Conselleria de Sanitat, http//www.san.gva.es.
Una vegada redactada la proposta de resolució per la comissió de valoració, amb les al·legacions i justificacions presentades, tant si han sigut estimades com desestimades, s'ha d'elevar a la Direcció General de Recursos Humans,
El director general de recursos humans ha d'elevar una proposta de nomenament al conseller de Sanitat, que ha de resoldre-la. La resolució s'ha de publicar en el Diari Oficial de la Comunitat Valenciana, i esta publicació servix de notificació a les persones interessades.
4.4.2 La convocatòria podrà ser declarada deserta, per un acord motivat, quan no concórreguen sol·licitants idonis per al lloc.
4.4.3 Presa de possessió: la persona adjudicatària disposa d'un termini d'un mes a partir de l'endemà de la publicació de la resolució esmentada en el Diari Oficial de la Comunitat Valenciana per a efectuar la presa de possessió.
4.4.4 En el cas que l'adjudicatari triat renuncie al lloc abans de la presa de possessió, el director general de Recursos Humans de la Conselleria de Sanitat ha de formular una proposta de nomenament nova.
4.4.5 La persona que haja sigut seleccionada per a ocupar el lloc objecte d'esta convocatòria queda en la situació administrativa que li corresponga segons la vinculació i el règim jurídic de procedència.
4.4.6 El personal nomenat per a l'exercici d'un lloc de treball per lliure designació el pot fer cessar discrecionalment l'autoritat que n'ha acordat el nomenament.
5. Recursos
Esta convocatòria, les bases i tots els actes administratius que es dicten per a executar-la els poden impugnar les persones interessades per mitjà de la interposició d'un recurs contenciós administratiu davant del Jutjat Contenciós Administratiu de València, en el termini de dos mesos comptat a partir de l'endemà de la publicació de l'acte recorregut, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Potestativament també s'hi pot interposar un recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés, sense perjuí que hom use qualsevol altre recurs que estime convenient per al seu dret.
València, 10 de febrer de 2009.- El director general de Recursos Humans: José Cano Pascual.
Annex I
Lloc: director/a de l'EVES.
Organisme: Conselleria de Sanitat.
Centre de destinació: Escola Valenciana d'Estudis de la Salut Publica
Classificació: FW A30B Grup retributiu 1378.
Forma de provisió: lliure designació.
Requisits: llicenciat en Medicina.
Funcions:
- Programar, dirigir, supervisar i retre comptes dels resultats, respecto a les funcions que tinga encomanades segons el Reglament Orgànic i Funcional del centre directiu al qual està adscrit;
- Dirigir i coordinar les unitats inferiors.